INNLENT Bæjarráð Ísafjarðarbæjar leggur til við bæjarstjórn að óskað verði eftir því við samgönguyfirvöld að komið verði upp upplýstum og upphituðum þyrlupalli á Ísafjarðarflugvelli og aðstöðu fyrir þyrlu á vellinum . Þannig verði mögulegt að þyrla verði staðsett á svæðinu til að stytta viðbragðstíma . ÍÞRÓTTIR Southampton heldur áfram að klífa töfluna í ensku úrvalsdeildinni og vann liðið góðan útisigur á Crystal Palace í London í kvöld , 2 : 0 . Liðið er nú komið upp í níunda sæti deildarinnar með 31 stig en Palace er með 30 stig í 11. sætinu . INNLENT „ Að kalla lögreglu eina á vettvang til að eiga við manneskju í geðrofsástandi geta ekki talist ásættanleg vinnubrögð , sér í lagi þegar manneskjan er ekkert að brjóta af sér og verkefnið snýst fyrst og fremst um að reyna að róa hana niður , “ segir í yfirlýsingu frá Snarrótinni vegna máls Heklu Lindar . ÍÞRÓTTIR Svíþjóð vann sinn fyrsta sigur í millriðli II á EM karla í handbolta í Malmö í kvöld . Lærisveinar Kristján Andréssonar höfðu þá betur gegn Ungverjalandi , 24 : 18 . Svíþjóð skoraði sex síðustu mörkin . Sigurinn þýðir að Noregur er kominn áfram í undanúrslit . INNLENT Héraðssaksóknarinn í Troms og Finnmörk gaf í dag út ákæru í sex liðum á hendur Gunnari Jóhanni Gunnarssyni þar sem honum er gefið að sök manndráp af ásetningi þegar hann skaut hálfbróður sinn , Gísla Þór Þórarinsson , til bana í apríl í fyrra . Verjandi Gunnars ræddi við mbl.is í kvöld . SMARTLAND Hin 16 ára gamla Fleur Hobson virðist vera meistari gervibrúnkunnar ef marka má þráð hennar á Twitter sem hefur tröllriðið Internetinu síðustu daga . Það sem vekur sérstaka athygli flestra sem rambað hafa á þráð Hobson er hversu gríðarlega vel henni tekst til , þá sérstaklega á höndunum sem eiga það til að vera erfitt svæði fyrir marga . ÍÞRÓTTIR „ Leikurinn tapaðist í fyrri hálfleik og á fyrstu mínútunum , “ sagði svekktur Guðmundur Guðmundsson , landsliðsþjálfari í handbolta , í samtali við mbl.is eftir 28 : 31 - tap fyrir Noregi á EM karla í kvöld . Norðmenn skoruðu sjö fyrstu mörkin og tókst Íslandi ekki að jafna eftir það , þrátt fyrir sterkan seinni hálfleik . INNLENT Íslendingar eru í fararbroddi í heiminum í rannsóknum á snjóflóðavörnum og hvað varðar umgjörð uppbyggingar þeirra . Rétt er að halda því til haga , að sögn Kristínar Mörthu Hákonardóttur , byggingarverkfræðings hjá Verkís og sérfræðings í ofanflóðavörnum . Hún ræddi við mbl.is á Flateyri á föstudag um þann lærdóm sem hægt yrði að draga af flóðunum tveimur sem féllu þar í síðustu viku , með tilliti til uppbyggingar og endurskoðunar ofanflóðavarna . ERLENT Réttarhöldin yfir Donald Trump Bandaríkjaforseta hófust með látum þegar demókratar sökuðu Mitch McConnel , leiðtoga meirihlutans í öldungadeildinni , um að hvetja til yfirhylmingar með því að leggja til ákveðnar reglur sem fara skuli eftir í réttarhöldunum . ÍÞRÓTTIR Noregur vann Ísland 31 : 28 í næstsíðustu umferð milliriðlakeppni Evrópumóts karla í handknattleik í Malmö Arena í sænsku borginni Malmö í dag . Noregur hefur unnið alla sex leiki sína og er á leið í undanúrslit nema þeir tapi fyrir Slóvenum með átta marka mun eða verr . Ísland á ekki lengur möguleika á að komast í undankeppni Ólympíuleikanna . ERLENT Spillingarlögreglan í Namibíu hefur handtekið einstakling sem sagður er hafa reynt að hjálpa einum af sexmenningunum sem sitja í gæsluvarðhaldi vegna Samherjaskjalanna fyrir að hindra framgang réttvísinnar með því að múta einum rannsóknarlögreglumanni og fá hann til þess að fjarlægja gögn um ákveðin greiðslu úr málsgögnunum . INNLENT „ Geðrof er grafalvarlegt ástand og einstaklingur í slíku ástandi þarfnast hjálpar heilbrigðisstarfsmanna eins fljótt og auðið er , “ segir í ályktun frá stjórn Geðhjálpar , vegna umfjöllunar fréttaskýringarþáttarins Kompáss í gær um mál ungrar konu sem lést eftir að lögregla var send henni til aðstoðar . Stjórn Geðhjálpar fer fram á að bæði lögregla og Neyðarlínan endurskoði starfshætti sína vegna málsins . FÓLKIÐ Leikkonan Pamela Anderson og framleiðandinn Jon Peters gengu í það heilaga í gær , mánudaginn 20. janúar . Hjónabandið kemur eins og þruma úr heiðskíru lofti en fáir vissu að þau væru í sambandi . Þau hafa verið saman í nokkra mánuði en haldið sambandinu leyndu . ÍÞRÓTTIR Björn Bergmann Sigurðarson , atvinnumaður í knattspyrnu , fer í læknisskoðun hjá kýpverska félaginu APOEL en þetta kemur fram á kýpverska miðlinum Politis . Björn kemur til félagsins frá rússneska úrvalsdeildarliðinu Rostov þar sem hann hefur ekki átt fast sæti í byrjunarliðinu á þessari leiktíð . ERLENT Sprengjurnar sem sprungu í norðvesturhluta Stokkhólms á þriðja tímanum í nótt sprungu með nokkurra mínútna millibili . Önnur sprengjan sprakk í fjölbýlishúsi í Kista , líklega á stigagangi , og hin í Husby , trúlega uppi á háalofti . Aðeins nokkur hundruð metrar eru á milli húsanna . Sprengjan í Husby var öflugri en sú í Kista . INNLENT „ Fyrsta tilboð borgarinnar og það eina sem þau hafa lagt fram í upphafi viðræðna var verra en hinn svokallaði lífskjarasamningur , “ segir Sólveig Anna Jónsdóttir formaður Eflingar um stöðu kjaraviðræðna við við borgina . Vinnustöðvun sé mjög líkleg . INNLENT Framleiðendur í sauðfjárrækt hafa fengið fyrstu stuðningsgreiðslur ársins 2020 . Þær byggja á bráðabirgðaáætlun um heildarframlög vegna ársins 2020 . Um er að ræða tvöfalda mánaðargreiðslu , fyrir janúar og febrúar . Bráðabirgðaáætlun er aðgengileg á Bændatorginu undir rafrænum skjölum . INNLENT Helga Vala Helgadóttir þingmaður Samfylkingar efndi til samtals um heilbrigðiskerfið við Svandísi Svavarsdóttur heilbrigðisráðherra í óundirbúnum fyrirspurnatíma á Alþingi í dag . Það gerði Þorsteinn Víglundsson viðreisnarmaður einnig . „ Er nóg gert ? Þarf ekki að viðurkenna ástandið í heilbrigðiskerfinu og bregðast við af meiri alvöru ? “ spurði Helga Vala . „ Er verið að stýra heilbrigðiskerfinu ? “ spurði Þorsteinn . „ Já , “ sagði ráðherra . INNLENT Pawel Bartoszek , forseti borgarstjórnar , fór með minningarorð um Guðrúnu Ögmundsdóttur við upphaf fyrsta borgarstjórnarfundar nýs árs , sem hófst klukkan 14 . Sem kunnugt er andaðist Guðrún á gamlársdag , 69 ára að aldri , eftir baráttu við krabbamein . SMARTLAND „ Ég man eftir þeim áramótum eins og gerst hafi í gær . Ég var kasólétt . Algjörlega að springa . Á gamlárskvöld fengum við fólk í mat . Ég stússaðist í eldhúsinu lengi vel , eldaði , vaskaði upp og vakti langt fram á kvöld . Á nýársmorgun vaknaði ég , ryksugaði húsið og gekk frá eftir gamlárskvöld og fór svo í mæðraskoðun . Þar var ég kyrrsett . Með allt of háan púls og allt of háan blóðþrýsting eftir jóla - og gamlárskvöldsatið . “ INNLENT Samningur sem samninganefnd Samtaka fyrirtækja í velferðarþjónustu ( SVF ) og Sambands íslenskra sveitarfélaga gerði við Sjúkratryggingar Íslands um rekstur og þjónustu ríflega 40 hjúkrunarheimila til næstu tveggja ára er mikil afturför frá fyrri samningi sem gilti árin 2016 til 2018 . INNLENT Jóhann Sveinbjörnsson , 86 ára gamall áhugakylfingur á Seyðisfirði , hefur verið valinn Austfirðingur ársins af lesendum Austurfréttar . Eitt kvöld í ágúst fór hann út á golfvöll að æfa sig frekar en að liggja yfir sjónvarpinu og sú ákvörðun varð sennilega til þess að lífi ungrar erlendrar ferðakonu fékkst bjargað . INNLENT Hildur Björnsdóttir , borgarfulltrúi Sjálfstæðisflokksins , telur að með því að stytta starfstíma á leikskólum Reykjavíkurborgar sé verið að byrja á öfugum enda . Styttingin dragi úr sveigjanleika við fjölskyldufólk og sé í raun þjónustuskerðing . ERLENT Forseti Bandaríkjanna , Donald Trump , segir ákæruna á hendur honum blekkingarleik . Þetta kom fram í máli Trump þegar hann ræddi við blaðamenn í Davos í Sviss í morgun . Nokkrir klukkutímar eru þangað til ákæran verður rædd af öldungardeildarþingmönnum vestanhafs . INNLENT Um helgina var bótúlismi staðfestur hjá fullorðnum einstaklingi hér á landi . Bótúlismi er eitrun af völdum Clostridium botulinum , sem er grómyndandi loftfælin baktería . Bakterían getur myndað mjög öflugt eitur . Eitrunarinnar hefur ekki orðið vart hjá öðrum einstaklingum . SMARTLAND „ Hver vill ekki læra um auðveldar leiðir sem slá á sykurlöngunina ? Hér er listi yfir einfalda hluti sem þú getur byrjað að innleiða í þína daglegu rútínu strax í dag og kvatt þar með sykurpúkann , “ segir Júlía Magnúsdóttir heilsumarkþjálfi hjá Lifðu til fulls . INNLENT Talsvert hefur verið um umferðaróhöpp í umdæmi lögreglunnar á Suðurnesjum á undanförnum dögum . Par sem var í fjórhjólaferð á Hópsnesi síðastliðinn laugardag varð fyrir því að hjól þeirra valt . Ökumaðurinn slapp ómeiddur en farþeginn var fluttur með sjúkrabifreið á Landspítala í Fossvogi . INNLENT Karlmaður á sextugsaldri hefur verið dæmdur í 10 mánaða skilorðsbundið fangelsi og til að greiða 59 milljónir í sekt til ríkissjóðs vegna meiri háttar skattalagabrota og bókhaldsbrota í eigin atvinnurekstri . Maðurinn , sem heitir Engilbert Runólfsson , hefur rekið nokkur verktakafyrirtæki á undanförnum árum og meðal annars fyrirhugað uppbyggingu á hóteli og verslunum á Akranesi . INNLENT Ríflega helmingur Íslendinga hefur mikinn áhuga á EM í handbolta sem fram fer þessa dagana í Svíþjóð , Austurríki og Noregi . Flestir telja að Noregur muni standa uppi sem sigurvegari , eða þriðjungur , en aðeins 8% svarenda spá Íslendingum sigri . Þetta er meðal þess sem fram kemur í nýjum þjóðarpúlsi Gallup . ERLENT Öldungadeildarþingmaðurinn Mitch McConnell , leiðtogi repúblikana í öldungadeildinni , greindi í gær frá fyrirkomulagi sem miðar að því að flýta afgreiðslu deildarinnar á ákæru fulltrúadeildarinnar á hendur Donald Trump Bandaríkjaforseta fyrir embættisbrot . ERLENT Loftslagsaðgerðasinninn Greta Thunberg ávarpaði í morgun helstu kaupsýslumenn og pólitísku leiðtoga heimsins á viðskiptaráðstefnunni í Davos í Sviss . Hún segir að eiginlega ekkert hafi verið gert í baráttunni gegn loftslagsbreytingum þrátt fyrir baráttu hennar . ÍÞRÓTTIR Ian Wright , fyrrverandi leikmaður Arsenal og núverandi leiklýsandi hjá BBC og ITV Sport , segir að Ole Gunnar Solskjær , knattspyrnustjóri Manchester United , beri mikla ábyrgð á þeirri stöðu sem Marcus Rashford , markahæsti leikmaður liðsins , er kominn í en horfur eru á að Rashford spili ekki næstu mánuðina vegna bakmeiðsla . INNLENT „ Ásókn erlendra ferðamanna í bílaleigubíla hefur aukist jafnt og þétt og ekki útlit fyrir neina breytingu á því , “ segir Rögnvaldur Guðmundsson ferðamálafræðingur . Athuganir fyrirtækis hans Rannsóknir og ráðgjöf ferðaþjónustunnar sýna að gífurleg aukning hefur orðið á notkun erlendra ferðamanna á bílaleigubílum hér á landi á undanförnum árum . INNLENT „ Við höfum verið að skoða þetta núna í ár varðandi ferðaþjónustu eða menningarstofnun hjá okkur . Við vildum líka kanna hvort það væri einhver annar sem vildi reka húsið sem slíkt – eða búa þar , “ segir Ásgerður Halldórsdóttir , bæjarstjóri á Seltjarnarnesi . ÍÞRÓTTIR Ljóst er að ef Íslendingar ætla að gera sér vonir um að sigra öflugt lið Norðmanna á Evrópumóti karla í Malmö í dag þarf að sjá til þess að Sander Sagosen , sem margir telja besta handknattleiksmann heims um þessar mundir , nái ekki að sýna sínar bestu hliðar . ERLENT Nú þykir ljóst að eldsvoðinn í Bergen 4. janúar , sem varð fjórum mæðgum að bana , muni hafa átt upptök sín í skóþurrkara í þvottahúsi á fyrstu hæð hússins . Lögregla telur helst að tækið hafi bilað en vill þó ekki slá því föstu hvernig eldurinn hafi kviknað út frá því . INNLENT Tilkynnt var til lögreglunnar um mann fara yfir girðingu Reykjavíkurflugvallar á þriðja tímanum í nótt og var maðurinn á göngu eftir flugbraut þegar lögreglan kom á vettvang . Maðurinn var handtekinn og vistaður fyrir rannsókn máls í fangageymslu lögreglu . INNLENT Eldur kom upp í íbúð í Hafnarfirði í gærkvöldi eftir að flugeldi hafði verið kastað inn um glugga á baðherbergi íbúðarinnar . Íbúar urðu varir við sprenginguna og voru búnir að slökkva eldinn er lögregla kom á vettvang en eldur kviknaði í fatnaði og skemmdir urðu á innréttingu . INNLENT Miklar og heitar umræður urðu um ýmis mál við sérstakar stjórnmálaumræður sem fram fóru á Alþingi í gær á fyrsta þingfundi ársins eftir jólaleyfi . Bjarni Benediktsson , fjármála - og efnahagsráðherra , velti upp þeirri spurningu í ræðu sinni hvort Íslendingar kynnu ekki að búa við jafnvægi . INNLENT Yfir 50 umsagnir höfðu síðdegis í gær borist um drög að frumvarpi um hálendisþjóðgarð og 20 umsagnir um drög að frumvarpi um þjóðgarðastofnun og starfsemi þjóðgarða . Neikvæðar umsagnir eru meira áberandi en jákvæðar og margir leggja til að málinu verði frestað og ágreiningsefni skoðuð betur .